62020CO0574_INF
Uznesenie Súdneho dvora (siedma komora) z 13. januára 2023 –Finanzamt Österreich
(vec C‑574/20) (
1
)
„Návrh na začatie prejudiciálneho konania – Článok 53 ods. 2 a článok 99 Rokovacieho poriadku Súdneho dvora – Sociálne zabezpečenie – Rodinné dávky – Indexácia podľa cenovej úrovne – Odpoveď na prejudiciálnu otázku, ktorú možno jednoznačne vyvodiť z judikatúry Súdneho dvora – Neexistencia súvislosti medzi prejudiciálnou otázkou a sporom vo veci samej – Zjavne neprípustná otázka“
1.
Sociálne zabezpečenie – Migrujúci pracovníci – Rodinné dávky – Pracovník podliehajúci právnej úprave členského štátu – Rodinní príslušníci s bydliskom v inom členskom štáte – Zákaz úpravy rodinných dávok podľa cenovej úrovne v krajine bydliska detí príjemcu – Posúdenie platnosti článku 7 nariadenia č. 883/2004 z hľadiska článku 45 ZFEÚ – Platnosť
(Článok 45 ZFEÚ; nariadenie Európskeho parlamentu a Rady č. 883/2004, články 7 a 67)
(pozri body 32 – 38, bod 1 výroku)
2.
Prejudiciálne otázky – Prípustnosť – Nevyhnutnosť predložiť Súdnemu dvoru dostatočne presné údaje o skutkovom a právnom kontexte – Povinnosť uviesť dôvody opodstatňujúce potrebu odpovedať na položené otázky
(Článok 267 ZFEÚ; Rokovací poriadok Súdneho dvora, článok 53 ods. 2 a článok 94)
(pozri body 42 – 51, bod 2 výroku)
Výrok
1.
Preskúmaním prvej prejudiciálnej otázky nebola zistená nijaká skutočnosť, ktorá by mohla ovplyvniť platnosť článku 7 nariadenia (ES) Európskeho parlamentu a Rady č. 883/2004 z 29. apríla 2004 o koordinácii systémov sociálneho zabezpečenia, zmeneného nariadením Európskeho parlamentu a Rady (EÚ) č. 465/2012 z 22. mája 2012, s prihliadnutím na článok 45 ZFEÚ.
2.
Druhá prejudiciálna otázka položená Bundesfinanzgericht (Spolkový finančný súd, Rakúsko) je zjavne neprípustná.
(
1
)	Ú. v. EÚ C 35, 1.2.2021.